b'\n_START_ARTICLE_\nSagaing\n_START_SECTION_\nZgodovina\n_START_PARAGRAPH_\nSagaing je dobil ime po drevesu, ki visi \xc4\x8dez reko. Leta 1315 je postal prestolnica neodvisnega \xc5\xa1anskega kraljestva, ki je bilo eno manj\xc5\xa1ih kraljestev, ki so nastala po padcu paganske dinastije. Kmalu zatem je leta 1364 Tado Minbja, vnuk ustanovitelja mesta, preselil glavno mesto v Avo. V obdobju od 1364 do 1555 je bilo mesto skupni fevd princev ali vi\xc5\xa1jih knezov. Med letoma 1760 in 1764, ko je vladal kralj Naungdod\xc5\xbei, je bil Sagaing glavno mesto burmanskega cesarstva._NEWLINE_8. avgusta 1988 so bile v mestu demonstracije, v katerih je bilo ubitih okoli 300 civilistov. _NEWLINE_Danes je mesto s pribli\xc5\xbeno 70.000 prebivalci del metropolitanskega obmo\xc4\x8dja Mandalaja z ve\xc4\x8d kot 1.022.000 prebivalcev po podatkih iz leta 2011. Mesto je pogost turisti\xc4\x8dni cilj. _NEWLINE_V njem je sede\xc5\xbe zavoda za \xc5\xa1olstvo in kolid\xc5\xbea.\n_START_SECTION_\nLega\n_START_PARAGRAPH_\nMesto le\xc5\xbei pribli\xc5\xbeno 20 km jugozahodno od Mandalaja v bli\xc5\xbeini nekdanjega kraljevega mesta Ava ob reki Iravadi. Most Ava, dolg 700 m, so zgradili Britanci in s 16 velikimi loki pre\xc4\x8dka reko Iravadi in povezuje Mandalaj s Sagaingom. Most je bil do leta 1998 edini most, ki je pre\xc4\x8dkal 2170 km dolgo reko.'